stanford-oval/wikipedia huggingface dataset:
רמבו 2

| --- | --- |

 בימוי:  ג'ורג' קוסמטוס 
 הופק בידי:  באז פייטסהאנס, מריו קאסר 
 תסריט:  סילבסטר סטאלון, ג'יימס קמרון, Kevin Jarre 
 עריכה:  מארק גולדבלט 
 שחקנים ראשיים:  סילבסטר סטאלון (רמבו) ריצ'רד קרנה (Sam Trautman) מרטין קוב ג'ורג' צ'ונג ג'ון פנקו ג'וליה ניקסון-סול צ'ארלס נפייר סטיבן ברקוף פיטר מקדונלד 
 מוזיקה:  ג'רי גולדסמית' 
 צילום:  ג'ק קארדיף 
 מדינה:  ארצות הברית 
 חברת הפקה:  Carolco Pictures, סרטי טריסטאר 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  22 במאי 1985 
 משך הקרנה:  96 דק' 
 שפת הסרט:  אנגלית, וייטנאמית 
 סוגה:  סרט פעולה, סרט המבוסס על יצירה ספרותית, סרט מתח, סרט דרמה 
 הכנסות באתר מוג'ו:   rambo2
 פרסים:  פרס פטל הזהב - הסרט הגרוע ביותר (באז פייטסהאנס)  פרס פטל הזהב לתסריט הגרוע (סילבסטר סטאלון, ג'יימס קמרון, Kevin Jarre)  פרס פטל הזהב - השחקן הגרוע ביותר (סילבסטר סטאלון)  פרס פטל הזהב לשיר המקורי הגרוע ביותר (פרנק סטאלון, Peter Schless, ג'רי גולדסמית') 
 סרט קודם:  משחק הדמים 
 סרט הבא:  רמבו 3 
 דף הסרט ב־IMDb
 
רמבו 2 (באנגלית: Rambo: First Blood Part II) הוא סרט פעולה אמריקאי משנת 1985, בבימויו של ג'ורג' פ. קוסמטוס ובכיכובו של סילבסטר סטאלון בתפקיד ג'ון רמבו. הסרט הוא המשך לסרט "משחק הדמים" משנת 1982 ומספר על חזרתו של רמבו לווייטנאם במטרה לחלץ שבויי מלחמה אמריקאים. הסרט הפך לאחד מהסרטים המוכרים ביותר בז'אנר האקשן והפך את דמותו של רמבו לאייקון תרבותי. היה מועמד לפרס אוסקר לעריכת הקול הטובה ביותר אך הפסיד לסרט בחזרה לעתיד.
הסרט רמבו 2 היה שובר קופות עולמי גדול עם הכנסות בגובה של 300 מיליון דולר שנמכר אל מול תקציב של 25.5 מיליון דולר. הסרט הפך לאחד הפרקים המוכרים ביותר בסדרה, והיווה השראה לאינספור סרטים, פארודיות, משחקי וידאו וחיקויים. בשנת 2009 המגזין אנטרטיינמנט ויקלי דירג את הסרט במקום ה-23 ברשימת "The Best Rock-'em, Sock-'em Movies".
תקציר העלילה

העלילה מתחילה כאשר ג'ון רמבו (סילבסטר סטאלון), שכעת נמצא בכלא אחרי מאורעות הסרט הראשון, מקבל הצעה לחנינה בתמורה להשתתפות במשימה סודית. רמבו נשלח לווייטנאם כדי לאמת את קיומם של שבויי מלחמה אמריקאים שעדיין כלואים שם. עם הגעתו לווייטנאם, רמבו מגלה את שבויי המלחמה ומתחיל במאבק נגד כוחות וייטנאמים ורוסים שמנסים לעצור אותו. במהלך המשימה רמבו נבגד על ידי הממשל האמריקאי, ונאלץ להילחם לבדו כדי לשחרר את השבויים ולחזור בשלום.
צוות השחקנים הראשי

סילבסטר סטאלון בתפקיד ג'ון רמבו - לוחם אמריקאי שמנסה לשחרר שבויי מלחמה בווייטנאם.
ריצ'רד קרנה בתפקיד קולונל סמואל טראוטמן - מפקדו לשעבר של רמבו, שמלווה אותו במשימה.
צ'ארלס נפייר בתפקיד מרשל מורדוק - המפקד האמריקאי שמבגוד ברמבו במהלך המשימה.
ג'וליה ניקסון בתפקיד קו באו - סוכנת מקומית המסייעת לרמבו במשימתו.
ביקורות

הסרט קיבל ביקורות מעורבות. מצד אחד, הוא שיבח את סצנות הפעולה המרשימות, והפך לסמל של שנות ה-80 בז'אנר הפעולה, במיוחד בזכות דמותו של ג'ון רמבו. מצד שני, המבקרים הצביעו על העלילה הפשטנית והדמויות השטחיות. באתר Rotten Tomatoes הסרט קיבל ציון של 33% על סמך 45 ביקורות של מבקרים מקצועיים, עם ציון קהל של 60%, מה שמעיד על אהדה יחסית בקרב הצופים לעומת המבקרים המקצועיים. באתר Metacritic, הסרט קיבל ציון משוקלל של 47 מתוך 100, על סמך 15 ביקורות, מה שמעיד על ביקורות מעורבות עד שליליות מצד המבקרים.
הערות שוליים

↑  The Action 25: The Best Rock-'em, Sock-'em Movies of the Past 25 Years
| --- | --- |
בקרת זהויות :  VIAF: 184906797   WorldCat (עם VIAF): 184906797
שורש 125

שורש 125 או לאו בּוּ (בסינית: 老部, פיניין: Lǎo bù) הוא השורש המאה עשרים וחמישה של הכתב הסיני. פירושו "זקֶן" או "חכם" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים. בנוסף, השורש משמש כשמו של החכם הסיני המיתולוגי וספר הדת המיוחס לו, לאו דזה.
במילון קאנגשי יש 22 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
-2: 耂
+0: 老考
+4: 耄者耆
+5: 耇耈(= 耇)耉(= 耇)
+6: 耊(= 耋)耋
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שורש 117

שורש 117 או לי בּוּ (בסינית: 立部, פיניין: Lì bù) הוא השורש המאה ושבעה-עשר של הכתב הסיני. פירושו "עומד" או "זקוף" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
במילון קאנגשי יש 101 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 立
+2: 竌竍
+3: 竎竏
+4: 竐竑竒(=奇->大)竓竔竕竖SC (=豎->豆)竗
+5: 竘站竚(=佇->人)竛竜JP בעיקר (=龍->龍)竝(=並->一)竞SC (=競)
+6: 竡
+7: 竢(=俟->人)竣竤(=竑)童竦竧
+8: 竨竩竪JP / GB TC (=豎->豆)竫靖
+9: 竬竭端竰
+11: 竮竱
+12: 竲竳竴
+13: 竵(=歪->止)
+15: 競竷
+17: 竸
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שורש 122

שורש 122 או ואנג בּוּ (בסינית: 网部, פיניין: Wǎng bù) הוא השורש ה-122 של הכתב הסיני. פירושו "רשת" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.
במילון קאנגשי יש 163 תווים (מתוך 49,030) שניתן למצוא תחת שורש זה.
וריאנטים של השורש כוללים את: 罒,罓 ו- ⺳. בנוסף, 网 הוא הוריאנט של הצורה העתיקה 網 בסינית מסורתית  ויפנית, והוא משמש בתור הצורה המפושטת של 網, בסינית מפושטת.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 网SC (=網)罒罓
+3: 罔罕罖(=網->糸)罗SC (= 羅)
+4: 罘罙(=冞->冖/ 𥥍 ->穴)罚SC (=罰)
+5: 罛罜罝罞罟罠罡罢SC (=罷)
+6: 罣(=掛->手)
+7: 罤罥罦
+8: 罧罨罩罪罫罬罭置署
+9: 罯罰罱罳罴SC (= 羆)
+10: 罵罶罷罸(= 罰)
+11: 罹罺罻罼
+12: 罽罾罿羀羁SC (= 羈)
+13: 羂
+14: 羃羄羅羆
+17: 羇
+19: 羈羉
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שורש 138

שורש 138 או גן בּוּ (בסינית: 艮部, פיניין: Gěn bù) הוא השורש ה-138 של הכתב הסיני. פירושו "עצירה" או "קיפאון (של תנועה)" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.
במילון קאנגשי ישנם 5 תווים בלבד (מתוך 49,030) שניתן למצוא תחת שורש זה.
בקוסמולוגיה הדאואיסטית, 艮 הוא השביעי מבין שמונה הטריגרמות.
התפתחות

השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 艮
+1: 良
+2: 艰SC (= 艱)
+11: 艱
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שורש 128

שורש 128, או אר בּוּ (בסינית: 耳部, פיניין: Ěr bù) הוא השורש המאה עשרים ושמונה של הכתב הסיני. פירושו "אוזן" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.
במילון קאנגשי יש 172 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 耳
+1: 耴
+2: 耵
+3: 耶耷
+4: 耸SC (= 聳)耹耺耻SC (=恥)耼(= 聃)耽耾耿聀(=聁聂SC (= 聶)
+5: 聃聄聅聆聇聈聉聊聋SC (=聾)职SC (=職)聍SC (=聹)
+6: 聎聏聐聑聒聓(=婿->女)联SC (=聯)聠
+7: 聕聖聗聘
+8: 聙聚聛聜聝聞聟聡JP (=聰)聢聣
+9: 聤聥聦(= 聰)聧聨聩SC (= 聵)聪SC (= 聰)聫(= 聯)
+10: 聬聭
+11: 聯聰聱聲聳
+12: 聮(=聯)聴JP (=聽)聵聶職
+13: 聸
+14: 聹聺聻聼(= 聽)
+16: 聽聾
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
רנאלדו קפאס

רנאלדו קפאס (באנגלית: Renaldo Cephas; נולד ב-8 בדצמבר 1999 בקינגסטון שבג'מייקה) הוא כדורגלן ג'מייקני המשחק בעמדת קשר הכנף בקבוצת אנקרגוג'ו מליגת העל הטורקית ובנבחרת ג'מייקה.
קריירת מועדונים

קפאס החל את הקריירה המקצוענית שלו בקבוצת ארנט גארדנס מליגת העל הג'מייקנית, במדיה ערך 37 הופעות ליגה והבקיע 12 שערים.
ב-1 ביולי 2022 חתם קפאס בק.פ. שקופי מליגת העל המקדונית. הוא ערך 29 הופעות ליגה במדי המועדון, בהן הבקיע 11 שערים.
ב-8 באוגוסט 2023 חתם קפאס על חוזה לארבע שנים באנקרגוג'ו מליגת העל הטורקית. ב-12 באוגוסט ערך את הופעת הבכורה שלו במועדון, בהפסד 2–3 לקסימפאשה במסגרת המחזור הראשון בליגה לעונת 2023/2024. במשחק זה הבקיע את שער הבכורה שלו במועדון.
קריירה בינלאומית

ב-9 בספטמבר 2023 ערך קפאס את הופעת הבכורה שלו בנבחרת ג'מייקה, בניצחון 1-0 על נבחרת הונדורס במסגרת ליגת האומות של CONCACAF 2023/2024.
נכלל בסגל נבחרת ג'מייקה לטורניר קופה אמריקה 2024.
הערות שוליים

↑  Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית)
| נבחרת ג'מייקה – קופה אמריקה 2024 |
| --- | --- | --- |
|  1 דייוויס •  2 למביקיסה •  3 הקטור •  4 קינג •  5 פינוק •  6 ברנרד •  7 גריי •  8 דיקסון •  9 אנטוניו •  10 דקורדובה-ריד •   11 ניקולסון •  12 הרדינג • 13 בויס-קלארק •  14 פאלמר • 15 לטיבודיר • 16 אנדרסון • 17 לואו • 18 מרשל • 19 למברט • 20 קפאס • 21 ג'. בל • 22 לי • 23 וייט • 24 בלייק • 25 א. בל • מאמן: האלגרימסון |  1 דייוויס •  2 למביקיסה •  3 הקטור •  4 קינג •  5 פינוק •  6 ברנרד •  7 גריי •  8 דיקסון •  9 אנטוניו •  10 דקורדובה-ריד •   11 ניקולסון •  12 הרדינג • 13 בויס-קלארק •  14 פאלמר • 15 לטיבודיר • 16 אנדרסון • 17 לואו • 18 מרשל • 19 למברט • 20 קפאס • 21 ג'. בל • 22 לי • 23 וייט • 24 בלייק • 25 א. בל • מאמן: האלגרימסון | ג'מייקה |
שוואביה החדשה

שוואביה החדשה (גרמנית: Neuschwabenland) היא חלק מיבשת אנטארקטיקה בין 20° מזרח ל 10° מערב (חופפת חלק מהתביעה הנורווגית - "ארץ המלכה מוד") שנתבע בידי גרמניה הנאצית בין 19 בינואר 1939 ל-8 במאי 1945.
המשלחות הראשונות

כמו מדינות אחרות, שלחה גרמניה כמה משלחות לאנטארקטיקה בסוף המאה התשע עשרה ובמאה העשרים המוקדמת, אשר רובן היו מדעיות. המשלחות בסוף המאה התשע עשרה היו אסטרונומיות, מטאורולוגיות והידרולוגיות שיעדיהן היו לאו דווקא אנטארקטיקה עצמה, אלא איי ג'ורג'יה הדרומית, איי קרגלן וארכיפלג קורזה שסביב אנטארקטיקה, ורובן שיתפו פעולה עם קבוצות ממדינות אחרות.
המשלחת הגרמנית הראשונה לאנטארקטיקה (1901–1903) הובלה בידי אריק פון דריגאלסקי, פרופסור לגאולוגיה ויוצא צבא גרמני, ובה היה השימוש הראשון בכדור פורח באנטארקטיקה. המשלחת אף גילתה ונתנה שם לארץ הקיסר וילהלם השני.
המשלחת השנייה לאנטארקטיקה (1911–1912) שהובלה בידי וילהלם פישר, נועדה לחצות את אנטארקטיקה על מנת לקבוע אם היא יבשת אחת או שמא מספר יבשות. ניסיון החצייה נכשל לפני שבכלל החל, אך בחסותו גילתה המשלחת את חוף לויטפולד ואת מדף הקרח פישר, והעניקה להם את שמותיהם.
המשלחת להקמת שוואביה החדשה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ריצוף SOLiD

הכנת ספריית DNA עבור פלטפורמת SOLiD
ריצוף SOLiD (באנגלית: Sequencing by Oligonucleotide Ligation and Detection; ריצוף באמצעות קשירה וזיהוי של אוליגונוקלאוטידים) היא טכנולוגיית Next Generation לריצוף DNA שפותחה על ידי Applied Biosystems והייתה זמינה מסחרית מאז 2008. טכנולוגיה זו משתמשת בקידוד דו בסיסי (2 base encoding) על מנת לרצף ולא על ידי סינתיזה ומאפשרת הפקה של כ-100 ריצופים בקריאה אחת.
שיטה זו, יחד עם שיטות דומות אחרות (כגון Roche-454 pyrosequencing ו-Solexa system), הוזילה משמעותית את עלויות הריצוף. העלות ירדה מ־0.01 דולר לבסיס בשנת 2004 לכמעט פי 100 פחות בשנת 2006. יתרה מזאת, קיבולת הריצוף גדלה
מ-1,000,000 בסיסים למכונה ליום בשנת 2004 ליותר מ-5,000,000,000 בסיסים למכונה ליום בשנת 2009.
בנוסף, קיימים למעלה מ-30 פרסומים שמתארים את השימוש בה לראשונה: בהצבת נוקלאוזום מפרסום של Valouev et al, אנליזת ביטוי גנים ברמת השעתוק של תאי גזע מפרסום של Cloonan et al, אנליזה של תעתיק שלם של תא בודד מפרסום של Tang et al ולבסוף ריצוף מחדש של גנים אנושיים מפרסום של McKernan et al.
אולם שיטה זו ושיטות דומות לה (כלומר שמבוססות על ריצוף על ידי ליגציה) דווחו כבעלי בעיות בריצוף של רצפים פלינדרומים.
כימיה

כאמור, שיטה זו מבוססת על ריצוף קידוד דו בסיסי. קידוד זה מתבסס על ליגציה, זיווג בסיסים.
הרעיון מאחורי השיטה הוא שבהינתן רצף נוקליאוטידים שברצוננו לרצף, תתבצע היברידיזציה בינו לבין אוליגונוקליאוטיד (פרוב) בעל תבנית ידועה באורך 8 בסיסים כך שבכל פעם ירוצפו 2 נוקליאוטידים (למשל: *-AANNNZZZ, כאשר N= יכול להיות כל אחד מ-4 הבסיסים, Z= מייצג בסיס לא ספציפי וה* מייצגת פלואורסצנציה). התבנית מאפשרת למעשה את ההיברידיזציה של בדיוק 2 בסיסים באופן הבא - חלק הNNN מאפשר את הליגציה של 2 הבסיסים ב-256 קומבינציות אפשריות של אותם 2 בסיסים ואחריהם 3 בסיסים כלשהם (4*4*4*4 = NN*N*N*N, כאשר אנו לא מתייחסים לפרמוטציה הפנימית של 2 הבסיסים). חלק ה-ZZZ הם נוקליאוטידים לא ספציפיים, כך שהם יעזרו להתחברות אבל הם לא ספציפיים לנוקליאוטידים כלשהם, וגם הם אילו שקשורים למולקולת הפלואורסצנציה.
כפי שניתן לראות בשני האיורים המצורפים משמאל, ישנן 16 פרמוטציות אפשריות של זוג בסיסים לריצוף, ולכל פרמוטציה יש צבע פלואורסצנטי תואם (אדום, כחול, ירוק או צהוב) או במילים אחרות - לכל צבע יש 4 פרובים מתאימים.
התהליך של שיטה זו מחולק לארבעה שלבים:
כימיה > הכנת ספריית מקטעי דנ"א

בהינתן דגימת דנ"א שהיא רצף המטרה שברצוננו לרצף, מכינים ספריית מקטעים בעזרת פרגמנטציה (יצירת מקטעי דנ"א מדגימת הדנ"א) על ידי שיטות שונות כמו: Nebulization, Sonication או Digestion. הטכנולוגיה מאפשרת שני סוגי ספריות - ספריות רצף יחיד (Single Fragment Library) וספריות דו-רצפים (Mate-Paired Library). כל מקטע דנ"א יהיה מחובר לאדפטורים,P1 וP2, הראשון בתחילת המקטע והשני בסוף המקטע, והם למעשה רצפי נוקליאוטידים ידועים שבהמשך יעזרו להבין מה היא נקודת ההתחלה והסוף של רצף המטרה. הכוונה בMate-Paired Library היא שיש אפשרות למקבל את הריצוף כך ששני מקטעי רצפים באורכים ידועים יהיו מחוברים לשלושה אדפטרים. לבסוף, בספריה משתמשים כדי להכין אוכלוסיות בידיים משובטים בשלב הבא.
כימיה > הגברה ב-PCR

כל ביד מורכב מהרבה מקטעי דנ"א שמשלימים לאדפטור P1 מה שכמובן מאפשר את ההיברידיזציה בין הביד לבין מקטעי הדנ"א שהכנו בשלב הקודם. כמות הבידים גדולה בהרבה מכמות מקטעי הדנ"א - מה שמאפשר ברמה הסטטיסטית שכל מקטע דנ"א יקשר לביד משלו. לאחר מכן, מתבצע PCR על כל ביד, כך שכל ביד יהיה משובט באותו מקטע דנ"א. מתוך כל הבידים מסננים החוצה את הבידים הריקים שלא נקשרו למקטע דנ"א כך שנשאר רק עם הבידים שכן התחברו למקטע דנ"א ועברו הכפלה בPCR. מהלך זה נעשה על ידי הוספה של בידיים שעשויים מפוליסטרין שנקשרים לאדפטר P2 (כך אוספים את הבידים הנחוצים) ובצנטריפוגה מסננים את הבידים הריקים.
כימיה > שלב הליגציה

בשלב זה פרימר נקשר לאדפטר P1 ואחריו נקשר הפרוב בתבנית של אחת מ-256 האפשרויות. לאחר מכן, אנזים ליגאז מחבר את הקשרים הכימיים בין הפרוב למקטע רצף המטרה במידה ותואמים. ואז חיישן קולט, מודד ומקליט את הפלואורסצנציה שנוצרה באותו חיבור על פי מולקולת הפלואורסצנציה שקשורה לחלק הZZZ של הפרוב. לאחר מכן, חלק הZZZ של הפרוב נחתך מה שמאפשר לפרוב הבא להתחבר בליגציה. וכך נעשה פרוב אחר פרוב עד סוף מקטע הדנ"א. את שלב זה מבצעים חמש פעמים בסה"כ, כאשר בארבע הפעמים הבאות הפרימר מתקזז בבסיס אחד בכל פעם. זאת משום שיש לנו מדד פלואורסצנציה עבור כל נוקליאוטיד חמישי (עקב חלק הNNN בכל פרוב).
כימיה > ניתוח הנתונים

ניתוח רצף המטרה מתבצע על ידי קידוד דו-בסיסי. בעזרת הטבלה של צבעי הבסיסים והידיעה של רצף האדפטור P1 ניתן לנתח את רצף המטרה בסיס אחרי בסיס. כדי לוודא שאכן זהו רצף המטרה, ניתן לנתח באותו אופן גם מהצד של האדפטור P2.
חסרונות

אחד החסרונות הידועים של השיטה הוא ברצפים פלינדרומים. הדבר מתבטא כאשר הרצף הפלינדרומי הוא חד גדילי ואז יש לו נטייה להתחבר לעצמו וליצור לולאות, Stem-loops. כך הפרובים לא יוכלו להקשר למקטעי רצפים אילו ולא יהיה ניתן לרצף אותם.
חסרון נוסף הוא אם וכאשר ישנה טעות אחת בשלב הריצוף (שלב הליגציה) אז תוצאת ניתוח הרצף תהיה שונה לגמרי מרצף המטרה המקורי, משום שכל ניתוח של בסיס תלוי בניתוח של הבסיס הקודם וצבעו.
תפוקה ודיוק

פלטפורמת SOLiD מניבה 60 ג'יגה-בסיסים של נתוני דנ"א בכל ריצה. בשל מערכת הקידוד הדו-בסיסי הטכנולוגיה מציעה 99.94% של דיוק. בנוסף, טכנולוגיה זו אינה מונעת על ידי הומופולימרים בניגוד למערכת Roche 454 FLX ולכן אזורים חוזרניים גדולים וקשים של הומופולימרים הם כבר לא בעיה לרצף.
יישומים של השיטה

ריצוף גנום שלם
ביטוי גנים
Targeted Resequencing
ניתוח Small RNA
ChIP
ההבדלים היחידים בתהליך ריצוף SOLiD עבור כל יישום הם בשלב הראשון של הכנת ספריית קטעי הדנ"א ובשלב האחרון של ניתוח הנתונים.
ראו גם

אילומינה
הערות שוליים

↑  Valouev, Anton; Ichikawa, Jeffrey; Tonthat, Thaisan; Stuart, Jeremy; Ranade, Swati; Peckham, Heather; Zeng, Kathy; Malek, Joel A.; Costa, Gina; McKernan, Kevin; Sidow, Arend. "A high-resolution, nucleosome position map of C. elegans reveals a lack of universal sequence-dictated positioning". Genome Research. 18 (7): 1051–1063. doi:10.1101/gr.076463.108. ISSN 1088-9051. PMC 2493394. PMID 18477713.
↑  Cloonan, Nicole; Forrest, Alistair R. R.; Kolle, Gabriel; Gardiner, Brooke B. A.; Faulkner, Geoffrey J.; Brown, Mellissa K.; Taylor, Darrin F.; Steptoe, Anita L.; Wani, Shivangi; Bethel, Graeme; Robertson, Alan J. "Stem cell transcriptome profiling via massive-scale mRNA sequencing". Nature Methods. 5 (7): 613–619. doi:10.1038/nmeth.1223. ISSN 1548-7105. PMID 18516046.
↑  Tang, Fuchou; Barbacioru, Catalin; Wang, Yangzhou; Nordman, Ellen; Lee, Clarence; Xu, Nanlan; Wang, Xiaohui; Bodeau, John; Tuch, Brian B.; Siddiqui, Asim; Lao, Kaiqin. "mRNA-Seq whole-transcriptome analysis of a single cell". Nature Methods. 6 (5): 377–382. doi:10.1038/nmeth.1315. ISSN 1548-7105. PMID 19349980.
↑  McKernan, Kevin Judd; Peckham, Heather E.; Costa, Gina L.; McLaughlin, Stephen F.; Fu, Yutao; Tsung, Eric F.; Clouser, Christopher R.; Duncan, Cisyla; Ichikawa, Jeffrey K.; Lee, Clarence C.; Zhang, Zheng. "Sequence and structural variation in a human genome uncovered by short-read, massively parallel ligation sequencing using two-base encoding". Genome Research. 19 (9): 1527–1541. doi:10.1101/gr.091868.109. ISSN 1088-9051. PMC 2752135. PMID 19546169.
↑  Huang, Yu-Feng; Chen, Sheng-Chung; Chiang, Yih-Shien; Chen, Tzu-Han; Chiu, Kuo-Ping. "Palindromic sequence impedes sequencing-by-ligation mechanism". BMC Systems Biology. 6 (Suppl 2): S10. doi:10.1186/1752-0509-6-S2-S10. ISSN 1752-0509. PMC 3521181. PMID 23281822.
סכימת קידוד דו-בסיסי בטבלה. בקידוד זה, לכל זוג בסיסים ייחודי בקצה 3' של הפרוב מוקצה אחד מתוך ארבעת הצבעים האפשריים. לדוגמה עבור AA מוקצה הצבע הכחול, עבור AC מוקצה הצבע הירוק וכך לכל 16 הזוגות הייחודיים.
פירוט ברשימה של 16 הפרמוטציות האפשריות של 2 בסיסים והתאמתם לארבעת הצבעים (כחול, ירוק, צהוב ואדום).
תיאור ניתוח רצף המטרה בשיטת SOLiD
קרלוס גרדל

| --- | --- |

 לידה:  11 בדצמבר 1890 טולוז, צרפת 
 פטירה:  24 ביוני 1935 (בגיל 44) מדיין, קולומביה 
 שם לידה:  Disputada 
 שם במה:  Carlos Gardel 
 מקום קבורה:  בית הקברות לה צ'קריטה 
 תקופת הפעילות:  מ-1917 
 סוגה:  מוזיקת טנגו 
 שפה מועדפת:  ספרדית 
 כלי נגינה:  גיטרה 
 חברת תקליטים:  קולומביה רקורדס, EMI, RCA רקורדס 
 פרסים והוקרה:  היכל התהילה הבין-לאומית למוזיקה לטינית (2000)  היכל התהילה של כותבי השירים הלטיניים (2014) 
 פרופיל ב-IMDb
 חתימה:  
 
קרלוס גרדל (בספרדית: Carlos Gardel;‏ 11 בדצמבר 1890 – 24 ביוני 1935) היה זמר ומלחין ארגנטינאי, מגדולי מלחיני וזמרי הטנגו.
ביוגרפיה

גרדל נולד בטולוז צרפת ב-1890 בשם שארל רומואלד גארדס (Charles Romuald Gardés). ב-1910 הופיע גרדל בבית קפה, ושנה מאוחר יותר חבר לזמר חוסה רזאנו והתחיל להופיע עמו כצמד. לצמד חבר נגן גיטרה שעזב ב-1913, אך הם המשיכו לשיר בליווי נגנים אחרים שחברו אליהם. ב-1912 גרדל הקליט את התקליטים הראשונים שלו עבור קולומביה רקורדס. ב-1913 הם הופיעו בקברט – מסעדה יוקרתית ברפרטואר שירים קריאולים. ב-1914 פתחו במסע הופעות ברחבי ארגנטינה ושנה לאחר מכן הופיעו גם באורוגוואי ובברזיל. בסוף 1915, במהלך קטטה, נורה גרדל בריאתו והפסיק לשיר למשך שנה, ורק ב-1916 הצמד חזר להופיע.
הרפרטואר של גרדל כלל באותה תקופה רק שירים פולקלוריים, קריאוליים ורק ב-1917 הוא שר על במה את שיר הטנגו הראשון שלו, "לילי העצוב" (Mi Noche Triste). באותה שנה הצמד יצא למסע הופעות בצ'ילה ובין השנים 1918 ל-1922 הם הופיעו ברחבי ארגנטינה ובאורוגוואי בליווי נגני גיטרה. ב-1923 הם יצאו להופעות בברזיל ובספרד. ב-1924 הופיעו את הופעותיהם האחרונות כצמד ושנה לאחר מכן גרדל החל את דרכו כסולן.
גרדל החל להופיע בארגנטינה ובאירופה, כשההופעות מחוץ לארגנטינה הפכו תכופות וארוכות יותר ויותר. ב-1930 השתתף בסדרה של סרטים קצרים (וידאו קליפים) ולאחר מכן בסרטים באורך מלא שבהם שר את שיריו. בשנתיים הבאות הופיע בערים שונות ברחבי אירופה.
ב-1932, במהלך עבודה על סרטים, פגש את שותפו לכתיבת השירים הידועים ביותר שלו, אלפרדו לה פרה (Alfredo Le Pera). ב-1933 הקליט בפעם אחרונה בבואנוס איירס, יצא למסע הופעות קצר באירופה ולאחר מכן נסע לארצות הברית. ב-1934 הקליט והשתתף בסרטים בארצות הברית ובאפריל 1935 פתח במסע הופעות ברחבי אמריקה הלטינית שמסתיים בהתרסקות מטוסו ב-24 ביוני 1935 במדיין, קולומביה יחד עם התסריטאי והתמלילן שלו אלפרדו לה פרה ונגני הגיטרה שלו.
ביוגרפיה > מותו וזכרו

גרדל נהרג בתאונת מטוס ב-24 ביוני 1935. התאונה אירעה כאשר המטוס התלת מנועי F-31 סטה בעת המראה משדה התעופה אולאיה הררה (Olaya Herrera) שבמדיין, קולומביה והתנגש במטוס חונה. שני המטוסים ניצתו, 16 איש נהרגו ורק שלושה אנשים ניצלו בהם אחד מנגני הגיטרה ומזכירו של גרדל. על פי החקירה הסטייה בוצעה במתכוון על ידי הטייס הראשי כדי להפחיד את הטייסים במטוס אחר שהיו שנואים עליו. נראה שאחד מאותם טייסים ירה מרוב פחד והרג את הטייס הראשי במטוסו של גרדל. על מה שקרה לאחר מותו נאמר: "במדיין מת הזמר ונולד המיתוס." כאשר ארונו של גרדל הגיע לבואנוס איירס, 30 אלף איש באו לקבלו, וכאשר גרדל הובא לקבורה נראה כאילו כל בואנוס איירס יצאה לרחוב. המונים גדשו את הרחובות ופרשי משטרה נאלצו לפנות דרך לרכב נושא הארון ומהמרפסות ירד מטר של פרחים על הארון. גם כיום הערצה לגרדל בשיאה – בשכונת ילדותו מוצב פסל שלו ואנשים עדיין פוקדים את קברו בבית הקברות בצ'קריטה. ההערצה מתבטאת גם באמרה המפורסמת של מעריציו "כל יום הוא שר טוב יותר". לאות הוקרה קבעו בארגנטינה את יום הטנגו הבין-לאומי בתאריך הולדתו.
ביוגרפיה > מוצאו של גרדל

על פי תעודת הלידה של גרדל הוא נולד באורוגוואי אבל זו כנראה הונפקה באורוגוואי, כאשר הוא ואמו היגרו מצרפת לאורוגוואי, במטרה להקל על הכניסה לארגנטינה, היעד הסופי. ב-1914 חייב החוק הצרפתי כל יליד צרפת להתגייס לצבא צרפת, מי שסירב נחשב כעריק והיה עלול להישפט על כך גם לאחר סיום המלחמה. גרדל שרצה להופיע באירופה, הוציא דרכון המצהיר שהוא יליד אורוגוואי. לאחר מותו הנפיק משרד החוץ של אורוגוואי ב-1937 מסמך רשמי לאמו של גרדל, ברטה גרדה, על היותה יורשת שלו ובו מוצהר שהיא היגרה לאורוגוואי מצרפת, כיוון שלא הייתה מעולם באורוגוואי קודם להולדת בנה הרי שהוא חייב להיות יליד צרפת. כשהופיע בצמד עם חוסה רזאנו, זמר מאורוגוואי, גרדל נקרא "השחרחר" ורזאנו "המזרחי" בגלל ארץ מוצאו República Oriental del Uruguay לו שניהם היו מאורוגוואי לא היה טעם לציין זאת בכינוי רק לאחד מהם, שניהם היו מכונים המזרחיים או השחרחרים. ב-1933 כתב גרדל צוואה אצל עורך דין בה הצהיר על מקום הולדתו – צרפת.
השמועה אומרת שגרדל הוא בנו של אציל צרפתי שהיה לו רומן עם אמו ובשל כך היא נאלצה לעזוב את צרפת. גרדל מעולם לא דיבר על אביו ולכן אין כל הוכחה לסיפור זה והוא בגדר שמועה בלבד.
ביוגרפיה > כינויים

El Zorzal Criollo "העפרוני הקריאולי" כינוי שניתן לו בצעירותו על ידי הפייטן חוסה בטינוטי בשל קולו והרפרטואר שלו שכלל באותה תקופה שירים עממיים, קריאולים.
El Morocho, El Morocho del Abasto השחרחר הכינוי שלו בצמד עם רזאנו בשל צבע שערו. השחרחר מאבסטו כינוי שלו בצעירותו בשל מקום מגוריו רובע הסמוך לשוק.
el Rey, El Rey del Tango המלך ביטוי להערצה שלו בארגנטינה בדומה לאלוויס פרסלי.
El francesito בילדותו נקרא כך בשל מוצאו מצרפת.